**יפתח קרזנר** (נולד ב-6 באוגוסט 1985), הידוע בשם הבמה **יפתי**, הוא זמר-יוצר, פזמונאי, מלחין, מנחה טלוויזיה, סופר ואיש עסקים ישראלי.

קריירה אמנותית
--------------

### השנים המוקדמות

קרזנר השתתף מספר פעמים בתור מותח בתוכנית "פיספוסים", וכן כמרואיין בתוכנית "המעגל" של דן שילון בהזדמנויות שונות (1995), שם הקריא משיריו ושטח את משנתו הפוליטית. הנחה מגזין לנוער בערוץ הראשון בשם "חדש בעיניים", וכן פינת תרבות בתוכנית הבוקר של גבי גזית. הוא כיכב בסרט הישראלי "ב-72 לא הייתה מלחמה" ובסרטו של אריק איינשטיין "כמו גדולים 2", ובין השאר הוביל קמפיין התרמה לאגודת ניצן.

### הקריירה הבוגרת

בשנת 2006 פרצה מלחמת לבנון השנייה, ובה נהרג חברו הטייס תם פרקש. לזכרו כתב והלחין קרזנר את הבלדה "מיליון כוכבים", שאותה שרה אחותו של תם, עמית פרקש. השיר זכה להשמעות רבות בתחנות הרדיו השונות ובשנים שלאחר מכן הושר מעל במות רשמיות רבות, בהן פתיחת טקס יום העצמאות בהר הרצל בשנת 2012.

קרזנר הוציא אלבום בכורה בשם "הנה זה מתחיל" ב-2007. מתוך האלבום יצאו הסינגלים "הלילה יעבור", "נגמר בחזרה" ו - "בוא לים". השיר "הלילה יעבור" דורג במצעד השנתי של גלגלצ וזכה להצלחה מסחרית גדולה. באלבום התארחו אולג גזמנוב בשיר "חלומות צבעוניים", אניה בוקשטיין בשיר "אני לא יודעת" ושרונה פיק בשיר "רק אני".

בנוסף לקריירה המוזיקלית, קרזנר היה גם מנחה בערוץ הילדים מאוקטובר 2007 עד שנת 2010. כן כתב טור בשם "יפתי סנט" בפורטל האינטרנטי וואלה!-ZONE.

בשנת 2008, בהיותו מנחה בערוץ הילדים, כתב שיר לדון לני גבאי בשם "אין לי אותה". במרץ 2008 הצטרף לתוכנית "ערב טוב עם גיא פינס" בתור כתב לענייני מוזיקה.

החל משנת 2010 התמקד ביצירת אלבומו השני, שממנו יצאו הסינגלים "לא קל לאהוב אותך" ו-"הלב נשבר". באותה השנה יצר גרסת כיסוי ללהיט "Alors on danse" של הזמר הבלגי סטרומאה בשם "על אורנה דץ", תחת שם הבמה "שליפתי" (הלחם של המילה "של" עם שם הבמה שלו). הקליפ עלה ברשת האינטרנט ונרשמו בו מאות אלפי צפיות תוך זמן קצר. השיר אף זכה לתגובה אוהדת מאורנה דץ עצמה.

בינואר 2012, הוציא שיר בשם "לומד לוותר", אותו הקדיש לחברתו לשעבר דון לני גבאי, ובמרץ כתב והלחין לאביהו שבת את השיר "עכשיו את יודעת".

ביולי 2014, במהלך מבצע "צוק איתן", הוציא לאור את השיר "אצלנו בגן" שכתב והלחין לזמרת שי לי עטרי.

באפריל 2019, כתב והלחין ללהקת אתניX את השיר "הלב שלנו כאן".

בנובמבר 2020, התארח בשיר ובקליפ לחידוש של "הלילה יעבור" אותו הוציא בן זיני.

בנומבר 2022, הוציא לאור את ספרו הראשון. ספר ילדים בשם "כלבה בשם קים". הספר מלמד על אימוץ כלבים והחשיבות שבטיפול בחיית מחמד. הספר יצא בשיתוף פעולה עם עמותת "אס או אס חיות" כאשר מכל קניה מועברת תרומה לאגודה.

באפריל 2023 השתתף יחד עם אישתו כרמל בשעשועון "אל תפיל את המיליון" בערוץ רשת 13. קרזנר ואישתו הגיעו יחד אל השאלה השמינית ולמרות שטעו בה והפסידו את הכסף החליטו לתרום מכיסם 18,000 ש"ח לעמותת "אס או אס חיות" איתה הם משתפים פעולה.

קריירה עסקית
------------

### לימודים ואקדמיה

בפברואר 2014, סיים לימודי משפטים במכללת שערי משפט בהצטיינות.

בשנת 2015 הוענק לו תואר מוסמך בממשל עם התמחות בשיווק פוליטי. בוגר תוכנית המצטיינים להכשרת מנהיגות מטעם בית הספר על שם לינדון ביינס ג'ונסון שבאוניברסיטת טקסס באוסטין.

### יזמות

במאי 2015 ייסד ביחד עם שותפו שגב שילטון את חברת "Kissterra", העוסקת בפיתוח טכנולוגיות ואלגוריתמים לשיווק והפצה עבור חברות ביטוח בארצות הברית.

בשנת 2021 השלימה החברה סבב גיוס ראשוני על סך 76 מיליון דולר בהובלת מנורה מבטחים ובהשתתפות בנק הפועלים.

באוקטובר 2021 הציג קרזנר בכנס של חברת ארנסט אנד יאנג שם דיבר בפאנל על החברות הישראליות שהופכות ליוניקורן.

בפברואר 2023 ירד קרזנר מניהול פעיל של חברת "קיסתרה" כאשר החברה מינתה כמנכ"ל את אודי זיו. יפתי ממשיך לכהן כדירקטור בחברה.

חיים אישיים
-----------

בינואר 2013, לאחר שנבצר ממנו לשרת בצעירותו בשל סיבות רפואיות, התגייס לצה"ל.

בשנת 2019 התחתן עם כרמל קרזנר (מזון). בשנת 2021 נולד בנם הבכור.

יפתי הוא בנו של איש העסקים עופר קרזנר, המשמש כקונסול הכבוד של אוקראינה בישראל.

קישורים חיצוניים
----------------

ויקישיתוף מדיה וקבצים בנושא **יפתח קרזנר** בוויקישיתוף
* 

* אתר האינטרנט הרשמי של יפתח קרזנר
* יפתח קרזנר, סרטונים בערוץ היוטיוב

* יפתח קרזנר, במיזם "אישים" לתיעוד היצירה הישראלית

* יפתח קרזנר, במסד הנתונים הקולנועיים IMDb (באנגלית)

* יפתח קרזנר, באתר שירונט

* יפתח קרזנר, באתר Discogs (באנגלית)

* יפתח קרזנר, דף שער בספרייה הלאומית
* טקס הדלקת משואות 2012 - עמית פרקש פותחת את הטקס עם השיר מיליון כוכבים.
* אתר החברה Kissterra
* חגית גינזבורג, אני,יפתי, באתר ynet,ינואר 2010
* יעקב בר-און, ‏איפה הם היום: זה מה שעושה היום כוכב ערוץ הילדים לשעבר, "יפתי", באתר מעריב אונליין, 23 בפברואר 2023
* מערכת tvbee, ‏"האמנתי לשטויות של עצמי, השתן התחיל לעלות", באתר ‏מאקו‏, 17 באוגוסט 2023

הערות שוליים
------------

1. ↑  Iftach Kerzner, IMDb
2. ↑  מיליון כוכבים לא טועים, באתר www.makorrishon.co.il
3. ↑  ראפר ינחה בערוץ הילדים, באתר ynet, 11 בספטמבר 2007
4. ↑  יפתי עוזב, באתר וואלה! סלבס, ‏2010-02-07
5. ↑  יפתי סנט, באתר וואלה! ZONE
6. ↑  יפתי מצטרף ל"ערב טוב", באתר www.makorrishon.co.il
7. ↑  לא לשחק עם לב של ראפר: יפתי חוזר, באתר www.makorrishon.co.il
8. ↑  יפתי - "לא קל לאהוב אותך", באתר וואלה! תרבות, ‏2009-08-11
9. ↑  הלב השבור של יפתי, באתר ynet, 13 בדצמבר 2009
10. ↑  יפתי, בנות יפה לך ומנחם בן – על אורנה דץ, באתר mako
11. ↑  אורנה דץ מוחמאת מהשיר "חם בטירוף על אורנה דץ", באתר mako, ‏2010-09-01
12. ↑  דון לני גבאי ויפתי נפרדו, באתר mako, ‏2011-08-09
13. ↑  אביהו שבת שר: "טעיתי כשלא נתתי טבעת", באתר מאקו
14. ↑  Jessica Steinberg, Music woven out of conflict and sorrow, www.timesofisrael.com (באנגלית)
15. ↑  *הוא קפא בזמן ואני המשכתי להתבגר*: האובדן האישי מאחורי *אצלנו בגן*, באתר גלצ
16. ↑  אתניקס מציגה: שיר לחייל הישראלי, באתר www.israelhayom.co.il
17. ↑  הלילה יעבור: כמעט עשור אחרי - יפתי מתכנן את חזרתו למרכז הבמה, באתר Mako
18. ↑  קרז'נר מתרגש - וואלה! כסף, באתר וואלה!, ‏2022-11-03
19. ↑  אברי גלעד בהלם: זו ההפתעה שחיכתה לו בשידור ברשת 13, באתר Ice, ‏2023-04-16
20. ↑  מנורה מבטחים משקיעה 66 מיליון דולר בסטארט-אפ של המוזיקאי לשעבר יפתי קרזנר, באתר גלובס
21. ↑  קיסתרה גייסה עוד 10 מיליון דולר מפועלים אקוויטי; תרחיב מרכז הפיתוח בישראל | כלכליסט, באתר calcalist, ‏2022-05-16
22. ↑  Journey 2021 | Israel's most prestigious annual business conference, JOURNEY-Israel (באנגלית אמריקאית)
23. ↑  *Ifty Kerzner - Co-Founder & President of Kissterra @ EY's Journey 2021*, נבדק ב-2022-01-04
24. ↑  חברת קיסתרה מכריזה על מינוי אודי זיו לתפקיד המנכ*ל - וואלה! כסף*, באתר וואלה!, ‏2023-02-12
25. ↑  Nomination of Honorary Consul of Ukraine in Jerusalem (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504669305171
* VIAF: 308279891
* WorldCat: viaf-308279891

 |